रामपुर। वेतन प्रमाणपत्र देने में परेशान किए जाने का आरोप लगाते हुए शिक्षकों ने लेखा कार्यालय में हंगामा किया। उनका कहना था कि बाबू शिक्षकों का उत्पीड़न कर रहे हैं। सोमवार को शाहबाद क्षेत्र के शिक्षक लक्ष्मीकांत, राजेश कुमार आदि बीएसए के लेखा कार्यालय पहुंचे। उन्होंने वेतन प्रमाणपत्र बनवाने की मांग की। इस पर कहासुनी हो गई। इसी दौरान शिक्षक नेता डा. राजवीर सिंह, कमर इशाक जब्बाद भी पहुंच गए, जिन्होंने बाबुओं पर परेशान करने का आरोप लगाया। उनका कहना था कि शिक्षकों का उत्पीड़न किया जा रहा है। प्रमाणपत्र देने को कई-कई दिन तक टाला जा रहा है। इसको लेकर हंगामा हो गया। आखिरकार शिक्षकों का वेतन प्रमाणपत्र दे दिया गया। इस दौरान अंजुम स्नेही, त्रिवेणी सिंह, सुखलाल सिंह, जयप्रकाश सिंह, अखिल शर्मा, लक्ष्मीकांत, सुभाष पांडेय आदि शामिल रहे। उधर जूनियर हाई स्कूल शिक्षक संघ ने शिक्षकों की समस्याओं का समाधान कराने के लिए ज्ञापन सौंप।जिसमें शिक्षकों के मूल प्रमाणपत्र वापस करने की मांग की है।